Държавен вестник, бр. 83, 2003 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  83
Чл. 68. (1) Курсантите, освободени от НВУ
“В. Левски” на основание чл. 66, ал. 1, т. 2 и 4,
могат да кандидатстват в университета в срок
до две години от освобождаването им. Те за-
явяват своето желание да възстановят права-
та си на обучаеми и да бъдат приети повторно
за обучение, като подават рапорт (молба) до
началника на университета. Академичният съ-
вет взема решение по всеки рапорт. При въз-
становяване на правата не се полагат прием-
ни изпити.
(2) Обучаемите, чиито права са възстанове-
ни, се зачисляват в курса (семестъра), в който
са били освободени, след успешно полагане на
невзетите изпити и при наличие на обучаеми в
същата специалност, от която са освободени.
(3) При възстановяване на правата с курсан-
тите се подписва нов договор за кадрова военна
служба по реда на чл. 120 ЗОВСРБ.
(4) При повторно незаверяване на семес-
тър или при слаб успех курсантите се осво-
бождават без право на кандидатстване в НВУ
“В. Левски”.
Чл. 69. (1) Освободените курсанти, с изклю-
чение на тези по чл. 66, ал. 1, т. 5, възстановя-
ват разходите за издръжка и обучение по реда
на чл. 300 ЗОВСРБ. Освободените курсанти
имат право на академична справка.
(2) За времето, което се зачита за наборна
военна служба, освободените възстановяват
само разходите за обучението си.
Г л а в а  п е т а
УЧЕБЕН ПРОЦЕС
Раздел I
Организация и провеждане на учебния процес
Чл. 70. (1) В университета се обучават кур-
санти и студенти за придобиване висше образо-
вание на образователно-квалификационните
степени “бакалавър” и “магистър”.
(2) Университетът осъществява обучение по
определени научни специалности за присъжда-
не на образователна и научна степен “доктор”.
(3) Обучението на курсанти се осъществява
в редовна и задочна форма на обучение, а обу-
чението на студенти—в редовна, задочна, дис-
танционна и вечерна форма на обучение.
Чл. 71. (1) Учебният процес се провежда по
учебна документация за всяка специалност.
(2) Учебната документация включва:
1. квалификационна характеристика;
2. учебен план;
3. учебни програми на изучаваните дис-
циплини;
4. график на учебния процес;
5. семестриално разписание;
6. индивидуален учебен план за всеки док-
торант.
(3) Квалификационната характеристика оп-
ределя целите, обема от знания, умения, прак-
тически навици и качества, които се придоби-
ват по време на обучението. Тя се разработва от
съвета на основното звено съгласувано с потре-
бителите на кадри, приема се от академичния
съвет и се утвърждава от министъра на отбра-
ната. Квалификационните характеристики на
студентите се утвърждават от началника на
университета.
(4) Учебният план определя формата и сро-
ка на обучение, учебното време, последовател-
ността на изучаване, наименованието и хорари-
ума на учебните дисциплини, формите и орга-
низацията на учебната работа, продължител-
ността на семестъра, сесиите и ваканциите,
формите за проверка на знанията, броя на изби-
раемите дисциплини и формата на завършване
на обучението.
(5) Учебната програма по всяка дисциплина
се организира в модули с продължителност на
всеки модул не по-малко от 15 академични часа.
В учебната програма се определят темите, фор-
мите, времетраенето и последователността на
учебното съдържание.
(6) Учебната програма за всяка дисциплина
от учебния план се разработва от съответната
катедра и по решение на катедрения съвет се
предлага за приемане от факултетен съвет. Тя
се подписва от съставителите и от началника
на катедрата.
(7) Графикът на учебния процес показва
учебната заетост за всеки семестър. В него се
отразяват войсковият стаж, практиките, отпус-
ките, официалните празници, въоръженият
наряд и други основни мероприятия. Графикът
се приема от академичния съвет и се утвържда-
ва от началника на университета.
(8) Семестриалното разписание за учебните
занятия на всеки факултет се разработва в съ-
ответствие с ежегодния график на учебния про-
цес и заповедта на началника на университета
за планирането на учебната година. Не по-къс-
но от 10 дни преди започване на семестъра то се
обсъжда и приема на факултетен съвет и се
утвърждава от началника на факултета.
(9) Учебната документация на курсовете за
повишаване на квалификацията се разработва
от основното звено и се приема от академичния
съвет.
Чл. 72. Обучението в дистанционна форма
се извършва по индивидуален план, утвърден
от съвета на основното звено.
Чл. 73. (1) Учебният процес се организира в
учебни години, учебни семестри, учебни седми-
ци, учебни дни и академични часове.
(2) Разписанието на занятията се изготвя за
всеки семестър по седмици и учебни часове.
(3) Продължителността на академичния час
е 45 минути.
(4) Учебният ден включва 6 академични часа
и време за самостоятелна работа.
(5) Времето за самостоятелна работа е не
по-малко от 2 академични часа в учебните дни
на седмицата.